Diari Oficial de la Generalitat Valenciana


Sumari del DOGV 6406, del 26-11-2010 (2010/12505)

ACORD de 6 de novembre de 2010, de la Junta de Govern, de creació de fitxers de dades de col·legiats i societats professionals.
-------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2010/11/06/(1)/dof/vci/html**

### Dades del document

Número de DOGV
:   6406

Data del DOGV
:   26-11-2010

Secció del DOGV
:   I. DISPOSICIONS GENERALS

Número del document
:   2010/12129


Data del document
:   06-11-2010

Organisme emissor
:   Col·legi Oficial de Dietistes i Nutricionistes de la Comunitat Valenciana

Tipus de document
:   Acord

Descriptors 

:   * base de dades
    * col·legi professional
    * dades personals
    * legislació

ACORD de 6 de novembre de 2010, de la Junta de Govern, de creació de fitxers de dades de col·legiats i societats professionals. [2010/12021]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, determina que la creació, modificació o supressió de fitxers de titularitat pública només es podrà fer per mitjà de disposició general publicada en el Butlletí Oficial de l'Estat o diari oficial corresponent.   
Per tant, de conformitat amb el que disposa l'article 20 de la Llei 15/1999, de 13 de desembre, de Protecció de Dades de Caràcter Personal, la Junta de Govern del Col·legi Oficial de Dietistes i Nutricionistes de la Comunitat Valenciana, reunida en sessió celebrada el dia 6 de novembre de 2010, va aprovar la modificació de la disposició reguladora dels fitxers de titularitat pública de dades de caràcter personal d'aquest organisme.   
Primera. Modificació de fitxers   
Es creen els fitxers de dades de caràcter personal de titularitat pública responsabilitat del Col·legi Oficial de Dietistes i Nutricionistes de la Comunitat Valenciana que s'indiquen en l'annex I del present acord i que hauran d'adequar-se als termes i condicions que preveu l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.   
Segona. Mesures de seguretat  
Els fitxers que continguen dades de caràcter personal que pel present acord es creen, compleixen les mesures de seguretat establertes en el Reial Decret 1720/2007, de 21 de desembre, pel qual s'aprova el reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal.   
Tercera. Entrada en vigor   
El present acord entrarà en vigor l'endemà de la publicació en el Butlletí Oficial de l'Estat o diari oficial corresponent.   
ANNEX I   
Fitxer: Col·legiats i Societats Professionals   
a) Descripció de la finalitat i usos previstos: fitxer amb les dades dels col·legiats exercents i no exercents i societats professionals, dins l'àmbit de la Comunitat Valenciana. La finalitat del tractament d'aquestes dades és la gestió, control i registre dels col·legiats i les societats professionals, en virtut del que estableix la Llei 2/2007, de 15 de març, i els usos previstos seran els següents: finalitats històriques, estadístiques o científiques, procediments administratius, publicacions, gestió sancionadora, altres finalitats.   
b) Procedència de les dades (persones o col·lectius): el propi interessat o el seu representant legal, associats o membres i sol·licitants.  
c) Procediment de recollida: mitjançant formularis d'inscripció on-line, i suport paper.   
d) Estructura bàsica del fitxer i descripció de les categories de dades: dades relatives a la comissió de infraccions relatives a infraccions penals i administratives, dades de caràcter identificatiu: DNI/NIF, adreça, imatge/veu, número de la Seguretat Social/mutualitat, telèfon, signatura electrònica, número de registre de personal, nom i cognoms, signatura, i altres tipus de dades: característiques personals, acadèmiques i professionals, detalls de l'ocupació i econòmics, financers i d'assegurances.   
e) Sistema de tractament: mixt.  
f) Comunicacions de dades. Destinataris o categories de destinataris: les categories són les següents: Institut Nacional d'Estadística, altres òrgans de l'administració de l'Estat, altres òrgans de la comunitat autònoma, notaris, advocats i procuradors, associacions i organitzacions sense ànim de lucre, bancs, caixes d'estalvi i caixes rurals, entitats sanitàries i altres entitats financeres.   
g) Transferència internacional de dades: no se'n realitzen.   
h) Òrgan responsable del fitxer: Col·legi Oficial de Dietistes i Nutricionistes de la Comunitat Valenciana.   
i) Serveis o unitats on exercir els drets d'accés, rectificació, cancel·lació i oposició: Col·legi Oficial de Dietistes i Nutricionistes de la Comunitat Valenciana, carrer de Quart, 21, entl. 1, 46025 València, o enviant un correu electrònic a l'adreça següent: .  
j) Nivell de seguretat: mitjà.  
València, 6 de novembre de 2010.- La secretària del Col·legi Oficial de Dietistes i Nutricionistes de la Comunitat Valenciana: Rocío Práxedes Gómez.


Còpia Permalink ELI